ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ วิธีการและเงื่อนไขการยกเว้นค่าธรรมเนียมพิเศษตามกฎหมายว่าด้วยการส่งเสริมการลงทุนอากรขาเข้า ภาษีมูลค่าเพิ่ม และภาษีสรรพสามิตสำหรับของที่เป็นเครื่องจักร อุปกรณ์เครื่องมือและเครื่องใช้ และวัตถุดิบ รวมทั้งส่วนประกอบของสิ่งดังกล่าวที่จำเป็นต้องใช้ในการผลิตสินค้าหรือเพื่อพาณิชยกรรม โดยที่เป็นการสมควรปรับปรุงหลักเกณฑ์และเงื่อนไขในการยกเว้นค่าธรรมเนียมพิเศษตามกฎหมายว่าด้วยการส่งเสริมการลงทุนอากรขาเข้า ภาษีมูลค่าเพิ่ม และภาษีสรรพสามิตในเขตประกอบการเสรีอาศัยอำนาจตามมาตรา๔๘ (๑) มาตรา ๔๙ วรรคหนึ่ง และมาตรา ๕๑แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการการนิคมอุตสาหกรรมแห่งประเทศไทย จึงออกประกาศไว้ ดังต่อไปนี้ข้อ๑ ให้ยกเลิก(๑) ประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๒๕ เรื่อง หลักเกณฑ์และเงื่อนไขในการขอยกเว้นค่าธรรมเนียมพิเศษตามกฎหมายว่าด้วยการส่งเสริมการลงทุนอากรขาเข้าและภาษีการค้าในเขตอุตสาหกรรมส่งออก ลงวันที่ ๑๗ กุมภาพันธ์ พ.ศ. ๒๕๒๕(๒) ประกาศคณะกรรมการการนิคมอุตสาหกรรมแห่งประเทศไทย ที่ ๒/๒๕๓๕ เรื่อง หลักเกณฑ์และเงื่อนไขในการขอยกเว้นค่าธรรมเนียมพิเศษตามกฎหมายว่าด้วยการส่งเสริมการลงทุน อากรขาเข้าภาษีมูลค่าเพิ่ม และภาษีสรรพสามิตในเขตอุตสาหกรรมส่งออก ลงวันที่ ๒๘ เมษายน พ.ศ.๒๕๓๕(๓) ประกาศการนิคมอุตสาหกรรมแห่งประเทศไทย ที่ ๑๐๗/๒๕๓๕ เรื่องแบบคำขอและรับรองการยกเว้นภาษีอากรสำหรับผู้ประกอบอุตสาหกรรมในเขตอุตสาหกรรมส่งออกลงวันที่ ๑๓ กรกฎาคม พ.ศ. ๒๕๓๕(๔) ประกาศการนิคมอุตสาหกรรมแห่งประเทศไทย ที่ ๖๒/๒๕๓๗ เรื่องแบบบัญชีการนำของตามมาตรา ๔๘ แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ เข้าไปในเขตอุตสาหกรรมส่งออก ลงวันที่ ๒๐ กรกฎาคม พ.ศ. ๒๕๓๗หมวด ๑ของที่เป็นเครื่องจักรอุปกรณ์ เครื่องมือและเครื่องใช้รวมถึงของที่ใช้ในการก่อสร้างประกอบ หรือติดตั้งเป็นโรงงานหรืออาคาร ข้อ๒ ของตามมาตรา ๔๘ (๑) และมาตรา ๕๑แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ ที่จะได้รับยกเว้นค่าธรรมเนียมพิเศษตามกฎหมายว่าด้วยการส่งเสริมการลงทุนอากรขาเข้า ภาษีมูลค่าเพิ่ม และภาษีสรรพสามิต และได้รับยกเว้นหรือคืนค่าภาษีอากรมีดังต่อไปนี้(๑) เครื่องจักร อุปกรณ์ เครื่องมือ และเครื่องใช้รวมทั้งส่วนประกอบของสิ่งดังกล่าว ที่จำเป็นในการผลิตสินค้าหรือเพื่อการพาณิชยกรรมซึ่งผู้ประกอบอุตสาหกรรมหรือผู้ประกอบพาณิชยกรรมในเขตประกอบการเสรีต้องใช้เพื่อการดังนี้(๑.๑) การผลิตโดยตรง เช่น เครื่องทอผ้า จักรเย็บผ้า เป็นต้น(๑.๒) สนับสนุนการผลิต เช่น MACHINE SHOP เป็นต้น(๑.๓) การบริหารหรือบริการด้านการผลิต เช่น ระบบ COMPUTER ระบบ MATERIAL HANDLING เป็นต้น(๑.๔) การควบคุม การตรวจสอบคุณภาพของผลิตภัณฑ์หรือวัตถุดิบ เช่นอุปกรณ์ที่ใช้ในห้องปฏิบัติการ เป็นต้น(๑.๕) การปรับปรุงหรือพัฒนาคุณภาพของผลิตภัณฑ์(๑.๖) การปรับปรุงแก้ไขหรือลดผลกระทบด้านสิ่งแวดล้อม เช่น ระบบบำบัดน้ำเสียระบบควบคุมมลพิษทางอากาศและเสียง ระบบกำจัดกากอุตสาหกรรม เป็นต้น(๑.๗) การเพิ่มประสิทธิภาพการผลิต หรือใช้ในการฝึกอบรมพนักงาน เช่นหนังสือคู่มือการผลิตสินค้า เป็นต้น(๑.๘) การควบคุมการผลิตหรือการดำเนินการด้านความปลอดภัยสำหรับอุตสาหกรรมบางประเภท เช่นระบบโทรทัศน์วงจรปิด เป็นต้น(๑.๙) การป้องกันอุบัติภัยและเสี่ยงภัย เช่น ระบบดับเพลิง เป็นต้น(๑.๑๐) การอื่นใดที่เกี่ยวข้อง(๒) ของที่ใช้ในการก่อสร้าง ประกอบหรือติดตั้งเป็นโรงงานหรืออาคารในเขตประกอบการเสรีเพื่อการดังนี้(๒.๑) สร้างเป็นอาคารหรือโรงงาน(๒.๒) ติดตั้งในระบบไฟฟ้า แสงสว่าง กำลัง(๒.๓) ติดตั้งในระบบประปา(๒.๔) ติดตั้งในระบบขนส่งภายในอาคาร เช่น ลิฟท์ เป็นต้น(๒.๕) เป็นส่วนประกอบอื่น ๆ ของอาคารโรงงาน(๒.๖) การอื่นใดที่เกี่ยวข้อง(๓)ของที่ไม่ได้รับยกเว้นค่าธรรมเนียมพิเศษตามกฎหมายว่าด้วยการส่งเสริมการลงทุน อากรขาเข้าภาษีมูลค่าเพิ่ม และภาษีสรรพสามิต มีดังนี้(๓.๑) ของเพื่อใช้ในการอุปโภค บริโภค(๓.๒) รถยนต์ ยานยนต์และรถจักรยานยนต์ทุกประเภทและขนาดที่ต้องจดทะเบียนตลอดจนการเสียภาษีประจำปีตามกฎหมายว่าด้วยรถยนต์ของตาม(๒) ต้องสอดคล้องกับแบบแปลนและรายการประกอบแบบแปลนตามที่ได้รับอนุญาตให้ก่อสร้างดัดแปลง ซ่อมแซมจากผู้ว่าการหรือผู้ซึ่งผู้ว่าการมอบหมายข้อ๓ ผู้ใดจะนำของตามข้อ ๒เข้าไปในเขตประกอบการเสรีโดยขอยกเว้นค่าภาษี อากร และค่าธรรมเนียมให้ยื่นคำขอรับสิทธิประโยชน์ทางภาษี อากร และค่าธรรมเนียมตามมาตรา ๔๘ (๑) และมาตรา๕๑ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ ต่อ กนอ. ตามแบบที่ กนอ. กำหนดเมื่อกนอ. ได้ตรวจสอบและพิจารณาคำขอตามวรรคหนึ่ง และเห็นสมควรอนุมัติให้นำของตามข้อ ๒เข้าไปในเขตประกอบการเสรีได้ ให้ กนอ. อนุญาตนำของนั้นเข้าไปในเขตประกอบการเสรีก่อนและแจ้งผลการพิจารณาพร้อมทั้งออกใบรับรองชนิดและปริมาณของของดังกล่าวแก่ผู้นำเข้าและเจ้าหน้าที่ศุลกากรทราบเพื่อปฏิบัติพิธีการศุลกากรตามหลักเกณฑ์วิธีการ และเงื่อนไขที่อธิบดีกรมศุลกากรกำหนด ทั้งนี้ กนอ. ต้องรายงานผลการพิจารณาเพื่อให้คณะกรรมการพิจารณาอนุมัติการนำของเข้าไปในเขตประกอบการเสรีโดยเร็วข้อ๔ กรณีตามข้อ ๓หากคณะกรรมการพิจารณาแล้วไม่อนุมัติให้นำของตามข้อ ๒ เข้าไปในเขตประกอบการเสรีให้ถือว่าของนั้นไม่ได้รับยกเว้นค่าธรรมเนียมพิเศษตามกฎหมายว่าด้วยการส่งเสริมการลงทุนอากรขาเข้า ภาษีมูลค่าเพิ่ม และภาษีสรรพสามิต และให้ผู้นำเข้าซึ่งของดังกล่าวชำระค่าธรรมเนียมพิเศษตามกฎหมายว่าด้วยการส่งเสริมการลงทุนอากรขาเข้า ภาษีมูลค่าเพิ่ม และภาษีสรรพสามิตต่อกรมศุลกากรตามหลักเกณฑ์ วิธีการและเงื่อนไขที่อธิบดีกรมศุลกากรกำหนดข้อ๕ ให้ผู้ประกอบอุตสาหกรรมหรือผู้ประกอบพาณิชยกรรมในเขตประกอบการเสรีจัดทำรายงานการนำของตามมาตรา๔๘ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔) พ.ศ.๒๕๕๐ เข้าไปในเขตประกอบการเสรีตามแบบที่ กนอ.กำหนดทุกครั้งที่นำของนั้นเข้ามาในเขตประกอบการเสรี และให้แจ้งรายงานนั้นต่อ กนอ.ภายในกำหนดสิบห้าวันนับแต่วันสิ้นเดือนของทุก ๆ เดือนหมวด ๒ของที่เป็นของเพื่อใช้ในการผลิตสินค้าหรือเพื่อพาณิชยกรรม ข้อ๖ ผู้ใดจะนำของหรือวัตถุดิบที่ได้รับยกเว้นไม่อยู่ภายในบังคับของกฎหมายในส่วนที่เกี่ยวกับการควบคุมมาตรฐานหรือคุณภาพการประทับตราหรือเครื่องหมายใด ๆ แก่ของนั้น ตามมาตรา ๔๙แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ เข้าไปในเขตประกอบการเสรีให้ยื่นคำขอนำของหรือวัตถุดิบเข้าไปในเขตประกอบการเสรีโดยมีวัตถุประสงค์เพื่อส่งออกไปนอกราชอาณาจักรต่อกนอ. ตามแบบที่ กนอ. กำหนดเมื่อกนอ. ได้ตรวจสอบและพิจารณาคำขอตามวรรคหนึ่ง และเห็นสมควรอนุมัติให้นำของเข้าไปในเขตประกอบการเสรีได้ให้แจ้งผลการพิจารณาพร้อมทั้งออกใบรับรองชนิดของของหรือวัตถุดิบนั้นแก่ผู้นำเข้าและเจ้าหน้าที่ศุลกากรทราบเพื่อปฏิบัติพิธีการศุลกากรเกี่ยวกับการนำของเข้าไปในเขตประกอบการเสรีตามหลักเกณฑ์วิธีการ และเงื่อนไขที่อธิบดีกรมศุลกากรกำหนดใบรับรองตามวรรคสองให้มีระยะเวลาคราวละไม่เกินหนึ่งปีปฏิทินนับแต่วันที่ออกใบรับรองนั้นข้อ๗ ผู้ประกอบอุตสาหกรรมหรือผู้ประกอบพาณิชยกรรมต้องจัดทำรายงานการนำของหรือวัตถุดิบเข้าไปในเขตประกอบการเสรีตามข้อ๖ ตามแบบที่ กนอ. กำหนด โดยให้ยื่นแบบรายงานดังกล่าวต่อ กนอ.ภายในกำหนดสิบห้าวันนับแต่วันสิ้นเดือนของทุก ๆ เดือนข้อ๘ ในกรณีที่ผู้นำเข้าของหรือวัตถุดิบตามข้อ๖ ประสงค์จะขอรับสิทธิประโยชน์ตามมาตรา ๔๘ (๒)แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย(ฉบับที่ ๔) พ.ศ. ๒๕๕๐ ต้องดำเนินการตามหลักเกณฑ์ วิธีการ และเงื่อนไขที่ผู้ว่าการกนอ. กำหนดทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๐มิถุนายน พ.ศ. ๒๕๕๑ระเฑียร ศรีมงคลประธานกรรมการการนิคมอุตสาหกรรมแห่งประเทศไทยวัชศักดิ์/ผู้จัดทำ๗ กรกฎาคม ๒๕๕๑ปณตภร/ปรับปรุง๒๑ พฤศจิกายน ๒๕๕๕[๑] ราชกิจจานุเบกษา เล่ม ๑๒๕/ตอนพิเศษ ๑๐๙ ง/หน้า ๔๔/๓๐ มิถุนายน ๒๕๕๑